गोजौ बिजिरसालिया हाग्रामा महिलारि या आरजलाइ होनायनि उनाव प्रमद बर नि सोरखारखौ बन्ध खालामथदोंमोन।  बिजिरसालिया स्ते अरदार नि बिथोन होदोंमोन आरो फ्लर टेष्ट जागोन होनना बुंदोंमोन।
 बांसिन भटखौ प्रमद बर बिथाङा नो मोनबाय।  बिथांमोननि लोगो जानाय दोलो ईउ पि पि एल, बि जे पि आरो जि एस पि आ नो बांसिन मेजरिति दिन्थिनो हानायनि बुंथिगिरिया देरहाबाय होनना फोसावो।  गाहाय मावफुंगिरि नि थाखायमोन।  बिथाङा नो जाबाय।  कातिराम बर बिथांखौ गोदान बुंथिगिरि खालामनाय जायो।  भट होनाया आखाय दैखांनानै होनाय जायो।  भट होनायखौ गिबियावनो बि पि एफ आ बेलट नि गेजेरजों जानांगौ होनना दाबि खालामदोंमोन, नाथाय बुंथिगिरि या बेखौ नेवसियो।  सदन आव बि पि एफ हानजाया दावराव खालामदोंमोन।  बेनि थाखाय दसे दोनथनोबो नांगौ जादोंमोन।
 देरहानायनि उनाव प्रमद बर बिथाङा बुंदों, दानिया जाहाथे रावबो जाख्लनाय, गाज्रि खामानि, हिंसायारि खामानि मावा। 